**БЕКІТЕМІН**

**«Қарағанды облысында**

**білім беруді дамытудың**

**оқу-әдістемелік орталығы» КМҚК директоры**

**\_\_\_\_\_\_\_\_\_\_\_\_\_\_\_\_Б. Абдикерова**

**«\_\_\_»\_\_\_\_\_\_\_\_\_\_\_2022 ж.**

**2022 жылдың жазғы демалысы кезінде балалардың сауықтыру демалысын, бос уақытын және іс-әрекетпен қамтылуын қамтамасыз ету және ұйымдастыру бойынша «Шуақты жаз – радужное лето» байқауының**

**ЕРЕЖЕСІ**

**1. Жалпы ережелер**

**1.1** Осы ереже 2022 жазғы демалысы кезінде балалардың сауықтыру демалысын, бос уақытын және іс-әрекетпен қамтылуын қамтамасыз ету және ұйымдастыру бойынша Қарағанды облысы білім беру ұйымдары педагогтері арасында өтетін байқаудың (бұдан әрі Байқау) мақсатын, міндеттерін, мазмұнын және өткізу тәртібін, бағалау критерийлерін, жеңімпаздарды марапаттау тәртібін белгілейді.

**1.2** Байқауды ұйымдастырып өткізуді «Қарағанды облысында білім беруді

дамытудың оқу-әдістемелік орталығы» КМҚК жүзеге асырады.

**1.3** Байқау педагогтерді кәсіби жетілдіру, балалардың сауықтыру демалысын,

бос уақытын ұйымдастыру бойынша озық педагогикалық іс-тәжірибені тарату,

педагогикалық жаңашылдықпен шығармашыл жұмыс жасайтын педагогтерді

қолдау мақсатында ұйымдастырылады.

 **2. Байқауды ұйымдастыру**

**2.1** Байқау **2022 жылдың 01 маусым - 15 тамыз** күндері аралығында

өткізіледі.

**Байқау екі кезеңде өтеді:**

Бірінші кезең – **2022 жылғы 16 маусым мен 15 шілде** аралығында байқау материалдарын қабылдау.

Екінші кезең – **2022 жылдың 15 тамызында** қорытынды шығару.

**2.2** Байқауды ұйымдастыру, өткізу, қорытындылау және марапаттау үшін ұйымдастырушылық комитет пен қазылар алқасы құрылады.

**3. Байқау жұмыстарына қойылатын талаптар**

**3.1** Байқау екі номинация бойынша өткізіледі: **«2022 жылдың жазғы демалысы кезінде балалардың сауықтыру демалысын, бос уақытын және іс-әрекетпен қамтылуын қамтамасыз ету және ұйымдастыру бойынша мақала», «Жазғы сауықтыру лагерінің бағдарламасы».**

**3.2** Байқау материалдары қазақ және орыс тілдерінде қабылданады. Байқауға жеке және жобалық топтың құрамында қатысуға болады. Топтағы қатысушылардың саны 3 (үш) адамнан аспайды.

**3.3** Жұмыстар ұйымдастыру комитетіне электронды түрде ұсынылады. Мақала 2 баспа беттен аспауы тиіс (Times New Roman шрифті, 14 кегль, аралық интервалы - 1,5, теңестіру – ені бойынша).

Автордың (лардың) тегі мен инициалдары, ұйымның атауы, қала/аудан парақтың ортасына орналастырылуы қажет (Times New Roman шрифті, курсив, 14 кегль).

Мақала атауы (Times New Roman шрифті, қалың, бас әріптермен, 14 кегль) – парақтың ортасында.

Бағдарламада құрылымдық бөліктер ерекшеленуі тиіс.

**3.4** **Байқау талаптарына сай келмейтін жұмыстар қарастырылмайды. Байқауға жіберілген жұмыстар авторларға қайтарылмайды және рецензиясы берілмейді.**

**3.5** Сайыс қатысушылары ұйымдастырушылық комитетіне қатысу туралы сайыстың аты жазылған өтінім-сауалнаманы ұсынады; білім беру ұйымының толық атауы; номинациясы; педагогтің аты-жөні; қызметтік лауазымы; телефоны, е-mail (қосымша 1).

**3.6** Заңды авторлық құқықтардың бұзылуымен орындалған материалдар қарастырылмайды.

**3.7** Байқау материалдары «Шуақты жаз – радужное лето» белгісіменҚО ББД ОӘО ***2022 жылдың 15 шілдесінен кешіктірілмей***  umc-ro@umckrg.gov.kz электрондық поштасына жіберіледі. Аңықтама телефоны: 8(7212) 44-56-14.

**4. Байқау жұмыстарын бағалау критерийлері**

**4.1 Жұмыстарды бағалау критерийлері:** жұмыстың байқау тақырыбына сәйкестігі; шығармашылық жеке көзқарас; байқау тақырыбын ашудың бірегейлігі; байқаудың талаптарына сәйкес материалды ресімдеу.

**4.2** Байқауға ұсынылған материалдар **«Антиплагиат» жүйесімен алғашқы сараптамадан өтеді**.

Ұйымдастырушылық комитетінің түскен материалдарды таңдауға, зерделеуге, материалдарды баспа беттерінде жариялау туралы шешімді қабылдауға құқығы бар. Мақалалар рецензияланбайды, бұрын жарияланған мақалалар байқауға қабылданбайды.

**5. Қорытындылау және марапаттау**

 **5.1** Байқау қорытындысы арнайы хаттамамен рәсімделеді, қазылар алқасы мүшелерінің қолымен расталады.

 **5.2** Қазылар алқасының шешімімен жоғары баға алған жұмыстардың авторлары I, II, III дәрежелі дипломдармен, алғыс хаттармен марапатталады.

**5.3** Жазғы демалысты ұйымдастыру бойынша үздік мақалалар «Ізденіс» газетінде жарияланады.

**5.4** Сайыстың қорытындысы ҚО ББД ОӘО umckrg.gov.kz сайтында **2022 жылдың 21 тамызынан кешіктірілмей** жарияланады.

**Қосымша**

**2022 жылдың жазғы демалысы кезінде балалардың сауықтыру демалысын, бос уақытын және іс-әрекетпен қамтылуын қамтамасыз ету және ұйымдастыру бойынша «Шуақты жаз – радужное лето» байқауына қатысу үшін берілетін**

**ӨТІНІМ-САУАЛНАМА**

|  |  |  |  |  |  |
| --- | --- | --- | --- | --- | --- |
| **Аты-жөні** | **Аймақ** | **Білім беру ұйымының толық атауы** | **Лауазымы** | **Номинациясы** | **Байланыс деректері** |
| *Ахметов Данияр Айтуарович* | *Теміртау қаласы* | *«№2 ОМ» КММ, Теміртау қаласы* | *информатика пәнінің мұғалімі, тәлімгер* | *жазғы каникулдағы балалардың сауықтыру демалысын, бос уақытын ұйымдастыру туралы мақала*  | *ұялы тел.**(WhatsApp)**е-mail* |

Білім беру ұйымы басшысының қолы